Úradný vestník L 091 , 07/04/1999 S. 0037 - 0039



Rozhodnutie Komisie z 26. marca 1999, ktorým sa mení a dopĺňa rozhodnutie 97/296/ES so zoznamom tretích krajín, z ktorých je povolený dovoz výrobkov rybolovu určených na ľudskú spotrebu (oznámené pod číslom dokumentu C(1999)768) (Text s významom pre EHP) (1999/244/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na rozhodnutie Rady 95/408/ES z 22. júna 1995 o podmienkach zostavenia predbežného zoznamu s dočasnou platnosťou uvádzajúceho zariadenia tretích štátov, z ktorých členské štáty povoľujú dovoz určitých výrobkov živočíšneho pôvodu, produktov rybolovu alebo živých lastúrnikov [1], ktoré bolo naposledy zmenené a doplnené rozhodnutím 98/603/ES [2], a najmä na jeho článok 2 ods. 2 a článok 7, (1) keďže rozhodnutím Komisie 97/296/ES [3], ktoré bolo naposledy zmenené a doplnené rozhodnutím 1999/136/ES [4], sa schvaľuje zoznam krajín a území, z ktorých je povolený dovoz výrobkov rybolovu na ľudskú spotrebu. Časť I prílohy I obsahuje názvy krajín a území, na ktoré sa vzťahuje osobitné rozhodnutie, a časť II názvy tých krajín a území, ktoré sú schválené na základe článku 2 ods. 2 rozhodnutia 95/408/ES. Príloha II obsahuje názvy krajín a území, z ktorých bol dovoz povolený do 31. januára 1999 podľa podmienok uvedených v článku 11 ods. 7 smernice 91/493/EHS; (2) keďže rozhodnutie Komisie 1999/245/ES [5] stanovilo osobitné podmienky dovozu produktov rybolovu a akvakultúry pochádzajúcich z Seychel. Keďže z tohto dôvodu by sa Seychely mali pripojiť k časti I zoznamu v prílohe I krajín a území, z ktorých je povolený dovoz produktov rybolovu na ľudskú spotrebu; (3) keďže Francúzska Polynézia, Gabon, Saint Pierre a Miquelon poskytli informáciu, že spĺňajú ekvivalentné podmienky a sú schopné poskytnúť záruku, že produkty rybolovu, ktoré vyvážajú do spoločenstva zodpovedajú zdravotným požiadavkám v zmysle smernice 91/493/EHS, a preto je potrebné upraviť uvedený zoznam a zahrnúť doň uvedené krajiny a územia v časti II tohto zoznamu; (4) keďže pre vážne nedostatky, ktoré boli zistené pri kontrolnej návšteve v Kazachstane pri dovoze kaviáru nebude dovoz schválený, a preto sa táto krajina vynechá z časti II zoznamu; (5) keďže dovoz z tretích krajín uvedených v prílohe II už nie je povolený od 1. februára 1999; (6) keďže opatrenia stanovené v tomto rozhodnutí sú v súlade so stanoviskom stáleho veterinárneho výboru, PRIJALA TOTO ROZHODNUTIE: Článok 1 Príloha k tomuto rozhodnutiu nahrádza prílohu I a prílohu II k rozhodnutiu 97/296/ES. Článok 2 Toto rozhodnutie je adresované členským štátom. V Bruseli 26. marca 1999 Za Komisiu Franz Fischler člen Komisie [1] Ú. v. ES L 243, 11.10.1995, s. 17. [2] Ú. v. ES L 289, 28.10.1998, s. 36. [3] Ú. v. ES L 122, 14.5.1997, s. 21. [4] Ú. v. ES L 44, 18.2.1999, s. 61. [5] Ú. v. ES L 91, 7.4.1999, s. 40. -------------------------------------------------- PRÍLOHA Zoznam krajín a území, z ktorých je povolený dovoz produktov rybolovu v akejkoľvek podobe, určených na ľudskú spotrebu I. Krajiny a územia, na ktoré sa vzťahuje osobitné rozhodnutie v zmysle smernice 91/493/ES AL — Albánsko AR — Argentína AU — Austrália BD — Bangladéš BR — Brazília CA — Kanada CI — Pobrežie Slonoviny CL — Chile CO — Kolumbia CU — Kuba EC — Ekvádor EE — Estónsko FK — Falklandy FO — Faerské ostrovy GH — Ghana GM — Gambia GT — Guatemala ID — Indonézia IN — India JP — Japonsko KR — Južná Kórea MA — Maroko MG — Madagaskar MR — Mauritánia MV — Maldivy MX — Mexiko MY — Malajzia NG — Nigéria NZ — Nový Zéland PE — Peru PH — Filipíny RU — Rusko SC — Seychely SG — Singapur SN — Senegal TH — Thajsko TN — Tunisko TW — Taiwan TZ — Tanzánia UY — Uruguaj ZA — Južná Afrika II. Krajiny a územia, ktoré spĺňajú požiadavky článku 2 ods. 2 rozhodnutia Rady 95/408/ES AG — Antigua a Barbuda [1] AN — Holandské Antily AO — Angola AZ — Azejbadžan [2] BJ — Benin BS — Bahamy BZ — Belize CH — Švajčiarsko CM — Kamerun KN — Čína CR — Kostarika CV — Kapverdy CY — Cyprus CZ — Česká republika DZ — Alžírsko ER — Eritrea FJ — Fidži GA — Gabon GL — Grónsko GN — Guinea Konakry HK — Hongkong HN — Honduras HR — Chorvátsko HU — Maďarsko [3] IL — Izrael IR — Irán JM — Jamajka KE — Keňa LK — Srí Lanka LT — Litva MM — Majnmarsko LV — Lotyško MT — Malta MU — Maurícius MZ — Mozambik NA — Namíbia NI — Nikaragua PA — Panama PF — Francúzska Polynézia PG — Papua-Nová Guinea PK — Pakistan PL — Poľsko PM — St. Pierre a Miquelon RO — Rumunsko SB — Šalamúnove ostrovy SH — Sv. Helena SI — Slovinsko SR — Surinam TG — Togo TR — Turecko UG — Uganda US — Spojené štáty americké VC — Svätý Vincent a Grenadíny [4] VE — Venezuela VN — Vietnam ZW — Zimbabwe [1] Povolený je iba dovoz čerstvých rýb. [2] Povolený je iba dovoz kaviáru. [3] Pvolený je iba dovoz živých zvierat na ľudskú spotrebu. [4] Povolený je iba dovoz čerstvých rýb. --------------------------------------------------